alexandrainst/scandi-wiki huggingface dataset:
Supermarine S.6

Denne artikkel handler om britisk deltakelse i 1929. For 1931-løpet, se Supermarine S. 6B

Supermarine S.6 er en 1920-talls britisk en-motors, en-seters konkurranse flybåt, et amfibium, bygget av Supermarine. S.6 fulgte linjene til Supermarines sjøfly som var konstruert for konkurransen om Schneider-troféet på 1920-tallet og 1930-tallet.

Konstruksjon og utvikling 
Som følge av suksessen med Supermarine S.5 i Schneider-løpet i 1927 konstruerte R.J. Mitchell en etterfølger kalt Supermarine S.6. Han forbedret konstruksjonen av den tidligere S.5. Mitchell brukte nå utelukkende metall til byggingen. Selv om utformingen var klar, skulle den nye konstruksjonen utstyres med en ny motor, den tidligere på  Napier Lion VIIB motor ble forkastet. Flyet skulle utstyres med en nyutviklet 1 900 hk (1 417 kW) Rolls-Royce R motor. Da det var
problemer med kjølingen av en så kraftig motor ble det bygget inn radiatorer i pongtongene så vel som i vingene..

To fly (serie nr. N247 og N248) ble bygget ved Woolston og skulle opereres av RAF High Speed Flight. De ble levert i
august 1929.

Operativ historie 

De to S.6 racere deltok i Schneider løpet i 1929 som ble arrangert i Calshot, England. N247 ble føyet av Flying Officer H.R.D. Waghorn og oppnådde ennfart på 328,63 mph (528,88 km/t). N248 ble diskvalifisert da flyveren tok feil og svingte på innsiden av en markør. men ikke mindre, den satte verdensrekord over en strekning på 100 km i løpet.

Den britiske regjeringen trakk pengestøtten til neste Schneider løp i 1931, med takket være pengeinnsamling såvel som private donasjoner kunne britene delta, selv om de nå fikk bare ni måneder på å forberede seg. Alt ble gjort for å modifisere S.6. Den fikk en kraftigere 2,350 hk versjon av Rolls-Royce R motor og to fly ble bygget ved Supermarine som S.6B. De to eksisterende S.6 fikk betegnelsen S.6A med nye pongtonger med ekstra kjølraiatorer monteres i pongtonene og statisk-balanserte hør-og balanser. Alle fire S.6 ble bragt opp til samme standard og ni Rolls-Royce R motorer ble bygget (for reserve).

Inntil 1960-tallet var S.6A N248 utstilt feilaktig som S.6B S1596 i en bygning ved Southampton Royal Pier. Den ble restaurert i 1983 og malt i fargene fra 1931, og står i dag i Solent Sky museum, i Southampton.

Spesifikasjoner

Referanser

Eksterne lenker 
 Newsreel footage of 1929 Schneider Trophy racing teams, British Supermarine S.6A aircraft (No. 2 and No. 8), and Italian Macchi M.67 (No. 10) and Macchi M.52R (No. 4) aircraft at the 1929 Schneider Trophy race

Supermarine-luftfartøy
Enmotors propelldrevne luftfartøy
Sjøfly
Sportsfly
Stibara

Se Systematisk inndeling

Stibara er en slekt av biller som tilhører den artsrike underfamilien Lamiinae i familien trebukker (Cerambycidae).

Utseende 
Middelsstore til ganske store (de nordiske artene er 9-30 millimeter), sylindriske trebukker, grå- eller rødaktige på farge. Antennene er noe kortere enn kroppen. Pronotum er forholdsvis lite, sylindrisk, mye smalere enn dekkvingene, som er parallellsidige med markerte "skuldre".

Levevis 
Larvene lever i levende stammer, mest på løvtrær. Noen kan gjøre betydelig skade og også drepe unge trær. De voksne billene gnager på bladene på larvenes næringstrær.

Utbredelse 
Slekten er utbredt i Sørøst-Asia, fra India i vest til Vietnam i øst.

Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien vedbukker, Lamiinae Latreille, 1825  
 Stammen Saperdini Mulsant, 1839
 Slekten Stibara Hope, 1840
 Underslekten Stibara (i snever forstand)
 Stibara cambodjensis Hayashi, 1964
 Stibara humeralis Thomson, 1865
 Stibara lateralis Thomson, 1865
 Stibara morbillosa (Fabricius, 1798)
 Stibara nigricornis (Fabricius, 1781)
 Stibara nigrovittata Breuning, 1954
 Stibara rufina (Pascoe, 1858)
 Stibara subpunctata Breuning, 1954
 Stibara suturalis Gahan, 1890
 Stibara tetraspilota Hope, 1840
 Stibara tricolor (Fabricius, 1792)
 Underslekten Tristibara Breuning, 1954
 Stibara trilineata Hope, 1840

Kilder 

 Liste over slektene

Eksterne lenker 
 

Lamiinae
Biller formelt beskrevet i 1840
Tjøme skateklubb

Tjøme Skateklubb ble stiftet 6. mai 2010, og holder til på Tjøme i Vestfold. Klubbens aktiviteter er konsentrert rundt Tjøme skatepark. Anlegget er organisert slik at tomten tilhører Færder kommune, mens elementene som er plassert der, eies av klubben.

Klubben arrangerer blant annet skateskoler, en gang i året holdes en stor skategalla, Tjøme skategalla, og man har også hatt vertskapet for NM i Vert (2012).

Tjøme skateklubb er medlem av NORB.

Se også 
 Tjøme skatepark

Eksterne lenker 
 Klubbens hjemmeside

Rullebrett
Idrettsanlegg i Vestfold og Telemark
Tjøme
Idrettslag i Færder
Hamilton-operator

Hamilton-operatoren er en matematisk-fysisk regnestørrelse som blir brukt i kvantemekanikken for å finne mulige energitilstander for et fysisk system. Den består av to deler som viser til henholdsvis kinetisk og potensiell energi. Det generelle uttrykket lyder som følger

Hvor 

er potensialet til systemet og 
 

Er den kinetiske energien, hvor 

 

og kalles Laplace-operatoren.  er konstant og kalles den reduserte Plancks konstant. 

Settes disse sammen, får man uttrykket for Hamilton-operatoren som også går igjen i Schrödinger-ligningen.

 

Som da ofte forenkles til å inneholde nettopp Hamilton-operatoren

Se også 
 Schrödinger-ligningen
 Kvantefysikk
 Kvantemekanikk

Litteratur 
 D. J. Griffiths, Introduction to Quantum Mechanics (2nd Edition), Pearson New International Edition, England (2014), ISBN 978-1-29202-408-0
 R. Resnick, R. Eisberg, John Wiley & Sons, Quantum Physics of Atoms, Molecules, Solids, Nuclei and Particles (2nd Edition), (1985), ISBN 978-0-471-87373-0

Kvantemekanikk
Tjøme skatepark

Tjøme skatepark er en utendørs skatepark på ca.  m2 i Færder kommune. Parken har Europas største vert-ramp, flere miniramps, microramp, bowls og en street-del. Parken holder høy kvalitet og den bygges jevnlig ut og vedlikeholdes hvert år. Alle elementene, foruten bowlen i betong, er utstyrt med skatelite-plater.

Parken drives av Tjøme skateklubb, mens tomten eies avkommunen. Parken ligger ved Haugsjordet og adressen er Pytterønningen 2, 3145 Tjøme.

Historie
Opprinnelig ble parken bygget i 2010. Den store vertrampen kom i 2012 og samme år ble det lagt ny asfalt på plassen. Året etter, i 2013, fikk hele parken skatelite-plater. I 2014 bygde man ut vertrampen fra 10 til 20 meters bredde og øket vert-delen med 50 cm. I 2015 kom betong-bowlen på plass. I 2016 ble minirampen utbygd med ny, høy del og ble 6 meter bredere.

Parken blir stadig oftere omtalt internasjonalt, mye grunnet arrangementet Tjøme skategalla som holdes en gang i året. I et intervju fra 2015 rangerer California-baserte Rich Lopez Tjøme skatepark på andreplass rett foran "Tony's Ramp" (Tony Hawk).

Innhold

Street
Street-delen er ca. 700 m2 asfaltdekke og inneholder flere elementer som quarter-pipes, rails og curbs i forskjellige fasonger.

Bowl
Bowlen er laget i betong og har en størrelse på ca. 300 m2. Høyden varierer mellom 1,30 og 1,90 meter.

Ramps

Referanser

Eksterne lenker 
 Tjøme skateparks hjemmesider

Idrettsanlegg i Vestfold og Telemark
Rullebrett
Sport i Færder
Timothy Fosu-Mensah

Evans Timothy Fosu «Tim» Fosu-Mensah (født 2. januar 1998) er en nederlandsk fotballspiller som spiller for den tyske klubben Bayer Leverkusen.

Han er en allsidig spiller som benyttes både som defensiv midtbanespiller, midtstopper og back.

Fosu-Mensah startet sin fotballkarriere hos Ajax før han flyttet til England i 2014. Han har spilt på forskjellige posisjoner for Manchester Uniteds ungdomslag, blant annet midtstopper, back og sentral midtbane. Han debuterte som profesjonell som venstreback 28. februar 2016 da han kom inn som innbytter for Marcos Rojo i det 55. minuttet i hjemmekampen mot Arsenal, en kamp Manchester United vant 3-2.

Statistikk 
oppdatert per 22. mai 2016

Meritter

Manchester United
 FA-cupen: 2015/16
 Europaligaen: (1) 2016/17

Referanser

Eksterne lenker 
 
 Timothy Fosu-Mensahs spillerprofil på ManUtd.com
 Timothy Fosu-Mensahs spillerprofil for Nederland på OnsOranje.nl
 Timothy Fosu-Mensahs spillerprofil for Manchester United på Stretfordend.co.uk

Nederlandske fotballspillere
Fotballspillere for Manchester United FC
Fotballspillere for Crystal Palace FC
Fotballspillere for Fulham FC
Fotballspillere for TSV Bayer 04 Leverkusen
Personer fra Amsterdam
Fødsler i 1998
Jeg, Daniel Blake

Jeg, Daniel Blake (originaltittel I, Daniel Blake) er en britisk dramafilm fra 2016 regissert av Ken Loach. Hovedrollen som Daniel Blake spilles av Dave Johns.

Filmen vant Gullpalmen under filmfestivalen i Cannes i 2016.

Filmen har blitt beskrevet som et rasende oppgjør med David Camerons Storbritannia, sett gjennom den stadig mer frustrerte snekkeren Daniel. Han er for syk til å jobbe, men ikke syk nok til å få trygd, og faller gjennom i et aggressivt effektivisert system som er uinteressert i enkeltmennesker.

Handling 
Daniel Blake, en 59 år gammel enkemann og snekker fra Newcastle, har nylig overlevd et alvorlig hjerteinfarkt. Selv om legen hans ikke har tillatt ham å gå tilbake til jobb, anses Daniel som skikket til å gjøre dette etter en arbeidsevne-vurdering fra staten - og han blir nektet ytterligere økonomisk støtte fra myndighetene. Daniel blir frustrert over å høre at hans egen doktor aldri ble kontaktet angående denne avgjørelsen og sender derfor inn en klage, en prosess han synes blir veldig komplisert fordi han må fylle ut skjemaer over internett og ikke er særlig datakyndig.

Daniel blir venn med en alenemor som heter Katie, etter at hun blir straffet for å komme for sent til et jobb-senter for arbeidssøkere. Katie og barna hennes har nettopp flyttet til Newcastle, fra et krisesenter for hjemløse i London. Daniel forsøker å hjelpe familien ved å reparere forskjellige gjenstander, lære dem å varme opp rom uten elektrisitet, eller lage leketøy til barna. Under et besøk til et matsentral bryter Katie sammen gråtende, etter å ha blitt overveldet av sult på grunn av å mate barna hennes i stedet for seg selv. Etter at hun blir tatt for butikk-tyveri, tilbyr en sikkerhetsvakt henne i all hemmelighet å begynne som prostituert. Daniel overrasker henne på bordellet, hvor hun går på jobb og ber henne om å gi opp dette arbeidet, men hun insisterer gråtende på at hun ikke har noen annen måte å forsørge barna sine på.

Som en betingelse for å fortsette få velferdsytelser må Daniel fortsette å søke arbeid. Men han nekter å arbeide på et hage-senter, fordi legen hans ikke vil tillate Daniel å ta alt for fysisk krevende arbeid. Daniel selger det meste av eiendelene sine, for å skaffe penger. Men han blir trukket ut av depresjonen sin av Katies datter, Daisy, som bringer ham et hjemmelaget måltid for å gjengjelde ham for hans tidligere godhet. Men Daniel føler seg sviktet av det britiske velferdssystemet.

Skuespillere 
 Dave Johns som Daniel Blake
 Hayley Squires som Katie Morgan
 Briana Shann som Daisy Morgan
 Dylan McKiernan som Dylan Morgan
 Kate Rutter som Ann.
 Sharon Percy som Sheila
 Kema Sikazwe som China
 Steven Richens som Piper
 Gavin Webster som Joe

Referanser

Eksterne lenker

Britiske dramafilmer
Filmer fra 2016
Gullpalmen-vinnere
Engelskspråklige filmer
Abhidharma

Abhidharma (sanskrit; devanāgarī: अभिधर्म) eller abhidhamma (pāli) er buddhistiske tekster fra det 3. århundre f.Kr. og fremover. De utgjør skolastiske avhandlinger om doktrinene i de buddhistiske sūtraene. Abhidharmaverkene inneholder ikke systematiske filosofiske avhandlinger, men oppsummeringer eller abstrakte og systematiske lister.

Selve navnet abhi – dhamma kan tolkes på to ulike måter, ettersom førsteleddet abhi er tvetydig – enten høy eller om, og det kan derfor bety enten «den høyeste læren» eller «om læren», dvs meta-læren.

Innenfor pāḷikanonen til Theravādaskolen, utgjør de Abhidhamma pitaka eller den tredje av de tre kurvene (tripitaka).

Den kinesiske buddhistiske kanon
En samling av abidharmatekster finnes i flere utgaver av den kinesiske buddhistiske kanon. I Taishō shinshū daizōkyō (大正新修大藏經) eller «tripiṭaka publisert under Taishōperioden», ofte forkortet Taishō (大正), befinner de seg i bind 26–29 som tekstene nr 1536–1563. Disse bindene utgjør «abidharma-avdelingen» (毘曇部, pítánbù) i Taishō.

Tekstene 1536–1544 er de syv abidharmatekstene til sarvāstivāda, to av dem i to oversettelser (1541–1542 og 1543–1544). Tekst nr 1545 er en abhidharmatekst fra skolen vaibhāṣika, som også finnes i to delvise oversettelser (1546–1547). Tekst nr 1548 er en abidharmatekst fra skolen dharmaguptaka. Tekst nr 1549 er primært en sarvāstivādatekst, men inneholder også idéer fra andre buddhistiske skoler såvel som fra katha upanishad. Den neste teksten er en sarvāstivādatekst og finnes i tre oversettelser (1550–1552). Også tekst nr 1553 er en sarvāstivādatekst. Tekst nr 1554 er skrevet av som en introduksjon til en tekst skrevet av Vasubandhu. Sistnevnte finnes i fire oversettelser (1558–1561) og er en kondensert fremstilling av sarvāstivāda-skolens abhidharma; fremstillingen er ikke uten kritikk, og inntar holdninger som er assosiert med skolen sautrāntika. Tekst nr 1555 og 1556 er en sarvāstivādatekst i to oversettelser. Tekst nr 1557 var den første abidharmateksten som ble oversatt til kinesisk. Tekst nr 1562 er et motargument mot noe av det som presenteres i den ovennevnte tekst av sautrāntika; kritikken uttrykkes fra perspektivet til sarvāstivāda. Den siste teksten (nr 1563) er ytterligere kommentarer til sautrāntika's abhidharma fra den ortodokse posisjonen til sarvāstivāda.

Referanser

Kilder
 Cox, Collett (2003). "Abidharma", in: Buswell, Robert E. ed.  Encyclopedia of Buddhism, New York: Macmillan Reference Lib. ISBN 0028657187; pp. 1–7.
5 kjekke jenter

5 kjekke jenter (dansk: ) er en dansk filmkomedie fra 1933 regissert av A.W. Sandberg. Svend Rindom og Paul Sarauw skrev manuset. De norske tvillingsøstrene Nanna Stenersen og Vesla Stenersen spiller søstrene Irene og Maud From.

Handling 
De fem søstrene Annie, Karin, Grace, Irene og Maud er født og oppvokst i USA, men deres nå avdøde mor var dansk. Da hun i sin tid reiste bort med en musiker og giftet seg med ham, regnet familien - som var én av Danmarks mest ansette godseierslekter - det som en skandale.  Moren har bedt jentene om å oppsøke hennes bror på godset.

Medvirkende 
Karina Bell - Annie From
Marguerite Viby - Karin From
Tove Wallenstrøm - Grace From
Nanna Stenersen - Irene From
Vesla Stenersen - Maud From
Frederik Jensen - Steen
Jonna Neiiendam - Agatha Steen
Albrecht Schmidt
Erling Schroeder - Jørgen Steen
Angelo Bruun - Sigurd
Eigil Reimers - Knud
Helmuth Larsen -Richard
Per Gundmann - Willy
Carl Fisher - Jeppe
Arthur Jensen - Pjevs
Holger-Madsen
Bjarne Forchhammer - Frantz
Bjørn Spiro - Påtrengende mann
Poul Reichhardt - Mann som bærer køye

Mottakelse 
Filmen fikk gode anmeldelser i Norge.

Smaalenenes Social-Demokrat skrev: «Frederik Jensen som den snilde og rike onkelen, er hyggelig og slagferdig som alltid, og på slutten er det er par scener hvor man får glimt av hans rike evner som skuespiller.»

Bergens Arbeiderblad mente: «Hun er nu engang bedårende Marguerite Viby, frisk og ung og proppende full av liv og lystighet. Frederik Jensen som godseieren er rund og gemytlig som alltid.»

Morgenavisen, Bergen skrev: «Publikum lo og brølte avvekslende.»

Referanser

Eksterne lenker 
 

Danske filmkomedier
Filmer fra 1933
Danske filmer med norske skuespillere
Mallosia

Se Systematisk inndeling

Mallosia er en slekt av biller som tilhører den artsrike underfamilien Lamiinae i familien trebukker (Cerambycidae).

Utseende 
Middelsstore, avlange, mørkbrune trebukker. Antennene er svarte, ganske kraftige, og kortere enn kroppen. Pronotum er tett kledt med gulaktige hår. Dekkvingene er jevnt tilsmalnende bakover, med lyse lengdestriper eller flekker.

Levevis 
Larvene lever vanligvis i stammene på storvokste urter.

Utbredelse 
Slekten er utbredt i det sørlige Europa, Tyrkia, Midtøsten og østover til India.

Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien vedbukker, Lamiinae Latreille, 1825  
 Stammen Phytoeciini (inkludert Obereini) eller Saperdini
 Slekten Mallosia Mulsant, 1863 - 15 arter
 Underslekten Anatomallosia Özdikmen & Aytar, 2012
 Mallosia nonnigra Özdikmen & Aytar, 2012
 Underslekten Eumallosia Danilevsky, 1990
 Mallosia armeniaca Pic, 1897
 Mallosia brevipes Pic, 1897
 Mallosia costata Pic, 1898
 Mallosia herminae Reitter, 1890
 Mallosia imperatrix Abeille de Perrin, 1885
 Underslekten Eusemnosia Özdikmen & Aytar, 2012
 Mallosia baiocchii (Sama, 2000)
 Mallosia interrupta Pic, 1905
 Mallosia mirabilis Faldermann, 1837
 Mallosia tristis Reitter, 1888
 Underslekten Mallosia Mulsant, 1863
 Mallosia graeca (Sturm, 1843)
 Underslekten Micromallosia Pic, 1900  - ofte regnet som en egen slekt
 Mallosia heinzorum Holzschuh, 1991
 Mallosia heydeni (Ganglbauer, 1888)
 Mallosia theresae (Pic, 1900)
 Underslekten Semnosia K. Daniel, 1904
 Mallosia galinae Danilevsky, 1990
 Mallosia scovitzii (Faldermann, 1837)
 Underslekten Submallosia Özdikmen & Aytar, 2012
 Mallosia jakowlewi Semenov, 1895
 Mallosia tamashaczi Sama & Székely, 2010

Kilder 
 Danilevsky, M.L. 2006. Systematic List of Longicorn Beetles (Coleoptera, Cerambycoidea) of Europe. 
 Liste over slektene

Eksterne lenker 
 Bildegalleri 
 
 Hoskovec, M. og Rezek, M. Cerambycidae. Longicorn Beetles of the West Palaearctic Region. Stort fotogalleri med bilder av ca. 600 arter.

Lamiinae
Dyr formelt beskrevet i 1863
Acridocera

Se Systematisk inndeling

Acridocera er en slekt av biller som tilhører den artsrike underfamilien Lamiinae i familien trebukker (Cerambycidae).

Utseende 
Middelsstore, sylindriske, grå- og brunspraglete trebukker. Pronotum har en kraftig pigg på siden. Artene er kamuflasjefarget og ligner kvister.

Utbredelse 
Arten er bare kjent fra Ekvatorial-Guinea.

Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien vedbukker, Lamiinae Latreille, 1825  
 Stammen Acmocerini J. Thomson, 1864
 Slekten Acridocera Jordan, 1903
 Acridocera ziczac Jordan, 1903

Kilder 
 Liste over slektene

Eksterne lenker 
 

Lamiinae
Biller formelt beskrevet i 1903
Hydraschema

Se Systematisk inndeling

Hydraschema er en slekt av biller som tilhører den artsrike underfamilien Lamiinae i familien trebukker (Cerambycidae).

Utseende 
Små til middelsstore, spinkle, grå- eller brunaktige trebukker. Kroppsformen er ganske langstrakt.
De fleste er lyst gråbrune, ofte med vage, lysere tegninger på dekkvingene, som ender i en nåletynn spiss.

Utbredelse 
Denne gruppen er utbredt i Sør-Amerika, fra Fransk Guyana i nord til Argentina i sør, med flest arter i det sørlige Brasil.

Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien vedbukker, Lamiinae Latreille, 1825  
 Stammen Aerenicini Lacordaire, 1872
 Slekten Hydraschema J. Thomson, 1864
 Hydraschema cribripennis Lane, 1966
 Hydraschema fabulosa Thomson, 1864
 Hydraschema leptostyla Lane, 1938
 Hydraschema mirim Martins & Galileo, 1998
 Hydraschema obliquevittata (Lane, 1966)
 Hydraschema petila Martins & Galileo, 1998
 Hydraschema veruta Lane, 1966
 Hydraschema villiersi Lane, 1965

Kilder 
 Liste over artene, med lenker til bilder og utbredelsesdata 
 Liste over slektene

Eksterne lenker 
 
 Bilder av typeeksemplarer av en del arter 
 Bildegalleri 

Lamiinae
Dyr formelt beskrevet i 1864
Doliops

Se Systematisk inndeling

Doliops er en slekt av biller som tilhører den artsrike underfamilien Lamiinae i familien trebukker (Cerambycidae).

Utseende 
Små til middelsstore, korte og trinne, blankt svarte trebukker. Særlig dekkvingene har gjerne flekker eller bånd av lyse skjell, disse har ofte metallisk glans. Mange av artene ligner overflatisk på fargerike arter av snutebiller som de lever sammen med, og det er mulig at den ene gruppen etterligner den andre.

Utbredelse 
Slekten er nesten endemisk for Filippinene, det eneste unntaket er én art som lever på Taiwan.

Systematisk inndeling  

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien vedbukker, Lamiinae Latreille, 1825  
 Stammen Apomecynini J. Thomson, 1860
 Slekten Doliops Waterhouse, 1841
 Doliops ageometrica Barševskis, 2014
 Doliops anichtchenkoi Barševskis, 2013
 Doliops animula Kriesche, 1940
 Doliops bakeri Heller, 1924
 Doliops basilana Heller, 1923
 Doliops bitriangularis Breuning, 1947
 Doliops conspersa Aurivillius, 1927
 Doliops curculionides Waterhouse, 1841
 Doliops duodecimpunctata Heller, 1923
 Doliops edithae Vives, 2009
 Doliops emmanueli Vives, 2009
 Doliops frosti Schultze, 1923
 Doliops geometrica Waterhouse, 1842
 Doliops gertrudis Hüdepohl, 1990
 Doliops gutowskii Barševskis, 2013
 Doliops helleri Vives, 2009
 Doliops imitator Schultze, 1918
 Doliops ismaeli Vives, 2005
 Doliops johnvictori Vives, 2009
 Doliops ligata Scwarz, 1929
 Doliops metallica Breuning, 1938
 Doliops multifasciata Schultze, 1922
 Doliops octomaculata Breuning, 1928
 Doliops pachyrrhynchoides Heller, 1916
 Doliops rufipes Aurivillius, 1927
 Doliops savenkovi Barševskis, 2013
 Doliops schultzei Barševskis & Jäger, 2014
 Doliops shavrini Barševskis, 2013
 Doliops siargaoensis Schultze, 1919
 Doliops similis Miwa & Mitono, 1933
 Doliops sklodowskii Barševskis, 2013
 Doliops stradinsi Barševskis, 2013
 Doliops transverselineata Breuning, 1947
 Doliops valainisi Barševskis, 2013
 Doliops villalobosi Heller, 1926
 Doliops viridisignata Breuning, 1947
 Doliops vivesi Barševskis, 2013

Kilder 
 Liste over slektene
 Katalog over slekter, Gamle verden

Eksterne lenker 
 Bildegalleri 
 
 

Lamiinae
Biller formelt beskrevet i 1841
Plaxomicrus

Se Systematisk inndeling

Plaxomicrus er en slekt av biller som tilhører den artsrike underfamilien Lamiinae i familien trebukker (Cerambycidae).

Utseende 
Små, blanke trebukker. Kroppen er forholdsvis kort og bred, dekkvingene er kraftig utvidete i den bakre delen og nærmest pæreformede. Oversiden er kledt med korte, mørke hår.

Utbredelse 
Gruppen er utbredt i Sørøst-Asia og Australia.

Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien vedbukker, Lamiinae Latreille, 1825  
 Stammen Astathini J. Thomson, 1864
 Slekten Plaxomicrus J. Thomson, 1857
 Plaxomicrus caligatus Holzschuh, 2017
 Plaxomicrus ellipticus Thomson, 1857
 Plaxomicrus foliaceus Holzschuh, 2017
 Plaxomicrus latus Gahan, 1901
 Plaxomicrus nigriventris Pu, 1991
 Plaxomicrus oberthuri Gahan, 1901
 Plaxomicrus pallidicolor Pic, 1912
 Plaxomicrus sikkimensis Breuning, 1956
 Plaxomicrus szetschuanus Breuning, 1956
 Plaxomicrus violaceomaculatus Pic, 1912

Kilder 
 Liste over slektene
 Katalog med utbredelsesdata

Eksterne lenker 
 
 Salagubang - Philippine Beetles - Astathini. Med bildegalleri over en del arter  
 Bilder av artene

Lamiinae
Biller formelt beskrevet i 1857